MUNICIPIUL CRAIOVA

CONSILIUL LOCAL AL MUNICIPIULUI CRAIOVA

      HOTĂRÂREA NR.166
privind luare act de cererea de demisie a dlui. Mihail GENOIU din calitatea de consilier local în cadrul Consiliului Local al Municipiului Craiova
  Consiliul Local al Municipiului Craiova, întrunit în şedinţa de îndată din data de 23.05.2017;

  
Având în vedere raportul nr.70279/2017 întocmit de Serviciul Administraţie Publică Locală prin care se propune să se ia act de cererea de demisie a dlui. Mihail GENOIU din calitatea de consilier local în cadrul Consiliului Local al Municipiului Craiova;
În conformitate cu prevederile art.9 alin.2 lit.a, alin.3 coroborat cu art.12 din Legea nr.393/2004 privind Statutul aleşilor locali, modificată şi completată;


În temeiul art.45 alin.1, art.61 alin.2 şi art.115, alin.1, lit. b din Legea nr.215/2001, republicată, privind administraţia publică locală;

H O T Ă R Ă Ş T E:
Art.1. Se ia act de cererea de demisie a dlui. Mihail GENOIU din calitatea de consilier local în cadrul Consiliului Local al Municipiului Craiova şi, pe cale de consecinţă, se constată încetarea de drept a mandatului acestuia. 
Art.2. Se declară vacant locul de consilier local în cadrul Consiliului Local al Municipiului Craiova. 

Art.3. Primarul Municipiului Craiova, prin aparatul de specialitate: Serviciul Administraţie Publică Locală va aduce la îndeplinire prevederile prezentei hotărâri.

